EVER โชว์งบฯปี 62 พลิกมีกำไรในรอบ 7 ปีแตะ 323.84 ลบ. บุ๊คยอดโอนก้อนโต
EVER โชว์งบฯปี 62 พลิกมีกำไรในรอบ 7 ปีแตะ 323.84 ลบ. จากปีก่อนขาดทุน 340.87 ลบ. บุ๊คยอดโอนก้อนโต
EVER โชว์งบฯปี 62 พลิกมีกำไรในรอบ 7 ปีแตะ 323.84 ลบ. จากปีก่อนขาดทุน 340.87 ลบ. บุ๊คยอดโอนก้อนโต
26 ก.พ. 2563

บริษัท เอเวอร์แลนด์ จำกัด (มหาชน)  หรือ EVER รายงานผลการดำเนินงานประจำปี 2562 สิ้นสุดวันที่ 31 ธ.ค. 2562 ดังนี้

โดย นายสวิจักร์ โลจายะ ประธานกรรมการ EVER เปิดเผยว่า ผลการดำเนินงานงวดปี 2562 (1 ม.ค.-ธ.ค.62) มีกำไรสุทธิ 300 ล้านบาท เพิ่มขึ้น 658 ล้านบาท หรือ 180 % พลิกมีกำไรในรอบ 7 ปี ขณะที่รายได้รวมอยู่ที่ 4,890 ล้านบาท เพิ่มขึ้น 3,700 ล้านบาท หรือ 300 % เทียบปี 2561 มีรายได้รวม 1,148 ล้านบาท
ทั้งนี้ ผลการดำเนินงานในปี 2562 ที่พลิกฟื้นกลับมามีกำไรอย่างโดดเด่นในรอบ 7 ปี ได้รับแรงหนุนจากยอดโอนโครงการ เดอะโพลิแทน รีฟ เฟส 1 มูลค่าโครงการ 6,000 ล้านบาท ซึ่งเป็นโครงการแนวสูงย่านสนามบินน้ำ ภายใต้แบรนด์  “เดอะโพลิแทน” และโครงการแนวราบ ได้แก่ โครงการทาวน์โฮม แบรนด์ “เอเวอร์ ซิตี้” สุขสวัสดิ์ 30 -พุทธบูชา มูลค่าโครงการ 400 – 500 ล้านบาท ที่เปิดขายปลายเดือนมีนาคม 2562 และ เอเวอร์ ซิตี้ “ศรีนครินทร์-หนามแดง มูลค่าโครงการ 800-900 ล้านบาท รวมทั้งยังรับรู้โครงการบ้านเดี่ยว แบรนด์  “มายโฮม อเวนิว ฯลฯ ซึ่งทยอยเข้ามาบางส่วนสนับสนุน
“แนวโน้มผลการดำเนินงานในปี 2563 เริ่มเข้าสู่โหมดของการเติบโตรอบใหม่ จากการรับรู้รายได้จากการลงทุน และพัฒนาโครงการในช่วงก่อนหน้า โดยบริษัทฯยังคงให้ความสำคัญในการขยายโครงการแนวราบเพิ่มขึ้นตามแผนงานที่จะขยายพอร์ตแนวราบ และแนวสูงในสัดส่วน 50% ในอนาคต”สวิจักร์ โลจายะ กล่าว
สำหรับแผนการเปิดโครงการใหม่ในปี 2563 ภายใต้สภาวะเศรษฐกิจชะลอตัว และการแข่งขันในตลาดที่รุนแรงขึ้น จากความพยายามในการระบายสต็อกที่มีอยู่ บริษัทฯจึงให้ความสำคัญกับการพัฒนาโครงการใหม่อย่างรอบคอบ โดยหันมาทำตลาดอสังหาฯแนวราบ เพื่อกระจายความเสี่ยง โดยในเดือนมีนาคม เตรียมเปิดตัวโครงการ “ซิลเวอร์เลค พาร์ค” เฟส 2 มูลค่าโครงการ 420 ล้านบาท บนถนน สุวินทวงศ์ ซึ่งมั่นใจว่าจะได้รับการตอบรับที่ดีไม่แพ้เฟสแรก นอกจากนี้ยังมีโครงการทาวน์โฮม แบรนด์ เอเวอร์ซิตี้ สุขสวัสดิ์ 30 – พุทธบูชา เฟส 2 ที่จะทยอยเปิดตัวตามเร็วๆนี้